Entrange

Entrange (lb: Entréng) ass eng Gemeng am franséischen Departement Moselle an der Regioun Grand Est.
 Geschichtleches 
Ënner dem Ancien Régime war Entrange souwuel op administrativem wéi op reliéisem Plang mat der Gemeng Œutrange verbonnen. Allebéid hu se zu der Seigneurerie Escherange gehéiert, déi hirersäits vun der Abtei Neimënster vu Lëtzebuerg ofhoung. 
Am Joer 1970 gouf Œutrange an d'Gemeng Diddenuewen erageholl, an Entrange gouf sou eng onofhängeg Gemeng."Un peu d'histoire" op entrange.fr.

 Geographesches 
Am Weste stéisst d'Gemeng Entrange un d'Gemeng Escherange, am Norden un d'Gemeng Kanfen an am Süden un d'Uertschaft Éitreng an der Gemeng Diddenuewen.

 Minièren 
Wéi 1899 d'Minière Charles Ferdinand opgemaach huet, gouf dat soziaalt Liewen am Dierfchen zimmlech gerëselt. Et koum zum Bau vun Aarbechterkolonien an enger Kapell, déi no bei der Minière gebaut goufen, e Strapp ewech vum alen Duerfkär.

 Haut 
Zanter d'Minière 1979 zougemaach huet, schafft eng Majoritéit vun den Awunner op der EDF-Zentral vu Kettenuewen, zu Diddenuewen oder zu Lëtzebuerg, dat eng Dose Kilometer wäit ewech ass.

 Sport a Fräizäit 
Entrange huet eelef Veräiner mat iwwer 800 Memberen, dorënner
 Amifort Entrange, déi sech ëm déi sëllege Fortifikatioune ronderëm Entrange këmmert
 A.S. Entrange, de Foussballclub

 Kuckeswäertes 
 D'Kasematte vum "Abri du Zeiterholz"

 Um Spaweck 
 D'Websäit vum A.S. Entrange

Kategorie:Gemengen am Arrondissement Thionville
Kategorie:Uertschaften am Arrondissement Thionville